tomron87/hebrew-wikipedia-sentences-corpus huggingface dataset:
על פי רוב היהלומים בצבעים הנמוכים אינם מבוקשים ומחיריהם זולים.
ההבדלים בין רמת צבע יהלום אחת לזו שאחריה או לפניה הם כה מזעריים עד כדי שגם מומחה בתחום יכול להתקשות בזיהוי הצבע המדויק ללא עזרים מקצועיים כמו תאורה מתאימה, נייר צבע וכדומה.
הקושי מתעצם כאשר היהלום משובץ כבר בתכשיט.
הצהבהבות של היהלום מתחילה להיראות לעין בצבעים H–I וגם שם מדובר בצהבהבות קלה מאוד ובעיקר במקרים בהם יש יהלום נוסף לבן יותר להשוואה.
קבוצה זו כוללת את הצהובים החזקים ואת הגוונים המיוחדים הנובעים מהצהובים, כגון: כחול, כתום, ירוק, ורוד, אדום, סגול, חום כהה ושחור.
הצבעים המיוחדים נוצרים עקב חדירת חומרים זרים ומרכיבים כימיים לגוף היהלום בעת היווצרותו במינון גבוה יותר מאשר ביהלומים בצבעים הרגילים, דבר הגורם לבליעת יתר של גוונים מסוימים ולהבלטה חזקה של גוונים אחרים, או כתוצאה מדפורמציות מבניות.
צבעיהם של יהלומים צבעוניים, או בשמם המסחרי Fancy color diamonds, נמדד באופן שונה לחלוטין כאשר הקריטריון החשוב ביותר הוא עוצמת הצבע של היהלום.
קביעת הצבע של היהלום מתחשבת בשלושה פרמטרים עיקריים – גוון (ישנם 27 גוונים שונים), בהירות או כהות הצבע והעומק של הצבע.
ישנה טבלה של 27 גוונים שונים אליהם ניתן לסווג את היהלום.
במקרים בהם יש ליהלום שני גוונים ניכרים לעין, מחליטים מהו הגוון הדומיננטי יותר ומציינים אותו ראשון בתעודה הגמולוגית.
בהירות/כהות לצד עומק הצבע של היהלום:
כל יהלום צבעוני יקבל דירוג בהתאם למידת הבהירות או הכהות שלו הנע בין בהיר מאוד לכהה מאוד.
לאחר קביעת מידת הבהירות או הכהות של צבע היהלום, הגמולוג המעריך את היהלום יקבע את מידת עומק הצבע שלו והציון ינוע בין חלש לחזק.
לאחר שהגמולוג קבע את שני הפרמטרים הללו הוא יצליב ביניהם בגרף של שני פרמטרים (מידת כהות ומידת עומק) ההצלבה בין עומק הצבע של היהלום לבין מידת הבהירות/כהות שלו יקבע את עוצמת הצבע בסולם הדירוג ההיררכי הבא (הדירוג הראשון הוא הכי פחות איכותי והאחרון הוא הכי איכותי):
משתנה נוסף המשפיע על קביעת צבע היהלום הוא מידת פיזור הצבע ביהלום ואחידות הצבע שלו.
צבעו הפנימי של היהלום הצבעוני לא בהכרח יחשף לעין ללא ליטוש מתאים.
ישנם מלטשים המומחים לליטוש יהלומים צבעוניים וכל עבודתם היא לחשוף את הצבע הפנימי של היהלום על ידי ליטוש נכון שלו.
המולה היא שולחן העבודה של הלוטש.
על המולה מורכב האופן והלוטש מניח את הדופן אליו מודבק יהלום הגלם.
עבודת הלוטש נמשכת מספר שעות ואפילו ימים – תלוי בגודל הגלם שעליו ללטוש.
עבודת הליטוש היא עתיקת יומין ושיטת הליטוש לא השתנתה מהמאה ה-20. עם זאת, הטכנולוגיה של הליטוש התקדמה לאין שיעור.
כיום, לפני התחלת עבודת הליטוש משתמשים בתוכנות מחשב הקוראות את הגלם ומראות את המודל האידיאלי אליו כדאי ללטוש את היהלום.
בנוסף, יש היום שימוש במכונות אוטומטיות לליטוש של יהלומים לבנים קטנים.
בתחום היהלומים הצבעוניים (Fancy Color), עבודת הלוטש עדיין בעלת משמעות והתמחות ייחודית.
לכן, על אף הטכנולוגיות התומכות, עבודת הלוטש היא החשובה והקובעת.
תעשיית היהלומים בישראל הייתה ממרכזי ליטוש היהלומים החשובים בעולם, עם הקמת בורסת היהלומים הישראלית ומתחמי ליטוש כגון מתחם הבורסה ברמת גן ועיר היהלומים נתניה.
מאז שנות ה-80 של המאה ה-20, איבדה ממעמדה, כאשר מרבית הייצור עברה למזרח אסיה, בעיקר להודו וסין בהן שכר העבודה נמוך בצורה משמעותית.
לאיכות הליטוש של היהלום יש השפעה ישירה על מראהו ועל מחירו.
יהלום גולמי הוא חסר חיים ואינו מנצנץ ורק ליטוש נכון שלו ממצה את יכולתו להחזיר אור.
בעשורים האחרונים החלו ללטש את כל היהלומים העגולים בצורת ליטוש מודרנית בעלת כללים מאוד ברורים של מספר פאות ביהלום והפרופורציה ביניהם, פרופורציה נכונה בין קוטר היהלום לגובה שלו ועוד.
הסיבה לשינוי הייתה התקדמות טכנולוגית שאיפשרה הבנה עמוקה יותר מהי הדרך המיטבית לגרום לקרני האור להישאר זמן ארוך יותר בתוך היהלום ולהגביר כך את האור שהוא מפיק.
הסטנדרטים המודרניים לליטוש יהלומים מבוססים במידה רבה על פיתוחיו של מרסל טולקובסקי בתחילת המאה ה-20.
בדומה לשאר מאפייני היהלומים, אין סטנדרט בינלאומי אחיד לליטוש יהלומים, אך באופן יחסי זהו הקריטריון הכי מדעי בטבעו וההבדלים בין הסטנדרטים השונים לחיתוך המודרני הם קטנים יחסית.
בתעודה הגמולוגית של יהלום ציון החיתוך מורכב משלושה תת-פרמטרים שונים – ליטוש, פוליש וסימטריה.
בשונה מיהלומים לבנים בהם מטרת הליטוש היא למקסם את יכולת החזרת האור של היהלום, המטרה בליטוש יהלומים צבעוניים היא למקסם את הצבע של היהלום ולתת לו עוצמה יתרה.
ההתמחות בליטוש יהלומים צבעוניים היא התמחות מיוחדת ומצריכה מיומנות גבוהה מאוד.
בשונה מחיתוך עגול של יהלומים לבנים הממקסם את פוטנציאל היהלום, ביהלומים צבעוניים כמעט ואין מלטשים יהלומים עגולים מכיוון שזוהי אינה צורה הממקסמת את הצבע של היהלום.
מסיבה זו נהוג ללטש את היהלום לצורות שונות כמו טיפה, רדיאנט, לב, אמרלד, מרקיזה ועוד בעיקר על פי האופנה הנוכחית וטעם הקהל.
שיקול משמעותי מאוד בהחלטה לגבי צורת היהלום המלוטש היא שמירה על משקל מקסימלי של היהלום לאחר ליטושו.
השיקול האחרון הוא, כאמור, מיצוי יכולת הצבע של היהלום ועוצמתו.
מדד נוסף המשפיע על מחירו של יהלום ואיכותו הנתפסת הוא מדד הפלואורסצנט ביהלום.
יהלומים רבים מקרינים אור כחלחל כאשר מניחים אותם תחת נורת UV (המפיצה קרני אולטרה סגול).
עבור יהלומים חסרי צבע, פלואורסצנט גבוה נחשב כדבר היוצר חלביות במראה שלהם ולכן מוזיל אותם.
עבור יהלומים צהבהבים, פלואורסצנט גבוה הוא דבר חיובי מכיוון שהוא מלבין אותם.
ישנן לא מעט ביקורות על השימוש במדד הפלואורסצנט בתמחור היהלום ויש לא מעט טענות כי פלואורסצנט ביהלום לא משפיע על המראה שלו.
כך או כך, מדובר בקריטריון המשפיע על מחיר היהלום, בייחוד בטווחי המשקל הגבוהים יותר, ולכן יש להיות מודעים אליו.
יהלום מוזכר בתנ"ך (המאה ה-14 לפנה"ס לפי המסורת), כאחת מאבני החן המשובצות בחושן.
ליהלום היה תפקיד, כאחת מאבני החושן, בבגדי הכהן הגדול בבית המקדש ועליו היה כתוב שמו של שבט זבולון.
במאה ה-9 לפנה"ס היו היהלומים ידועים בהודו, ובמשך זמן רב הובאו ממנה לכל חלקי העולם של אז בדרך היבשה בידי סוחרים פרסים וערבים.
מסמכים שהתגלו בהודו מלמדים על כריה של האבן ועל גביית מיסים על יהלומים מהמאה הרביעית לפנה"ס.
האזכור הקדום ביותר של יהלומים באירופה הוא בכתבי מרקוס מאניליוס במאה הראשונה לספירה "היהלום, אבן שגודלה כנקודה, יקרה יותר מזהב".
גם פליניוס הזקן מזכיר את האבן בספרו תולדות הטבע, מזהה את המבנה האוקטאדרי של הגביש ומתאר את קשיותו כך: "היהלום, שיא העושר והמותרות, שאינו נשבר מאף עצם אחר ואי אפשר להתגבר על קשיותו, נשבר לרסיסים באמצעות דם של תיש".
עד למאה ה-15 לא היו ידועות טכניקות לליטוש וחיתוך יהלומים ולכן לא שימשו לתכשיטים אלא כאביזר פולחני או מיסטי.
במאה ה-15 כאשר פותח ליטוש היהלומים בוונציה החלו הנשים להתקשט בהם, תחילה בצרפת ואחר כך בכל ארצות אירופה.
יהלום מלוטש שובץ לראשונה בטבעת אירוסין שניתנה למארי, דוכסית בורגונדיה מידי מקסימיליאן הראשון.
בארצות הברית, באוסטרליה ובתאילנד יהלום הוא אבן ההולדת של חודש אפריל.
מלך תאילנד, פומיפון אדוניאדט היה גם בעליו של היהלום המלוטש הגדול בעולם, במשקל 545.67 קרט, אשר ניתן לו לציון יובל להכתרתו.
יהודים היו מעורבים בסחר ביהלומים במשך הדורות, והעיסוק הזה עבר במשפחות מהורים לצאצאיהם.
בראשית המאה ה-18 קנו היהודים כ-80% מכל היהלומים שהביאה חברת הודו המזרחית.
רוב סוחרי היהלומים בלונדון בסוף המאה ה-18 היו יהודים.
בראשית המאה ה-21 תופסים היהודים עמדה הגמונית, כמותית ותפקודית, בבורסות היהלומים הגדולות והנחשבות: הבורסה ליהלומים ברמת גן, הבורסה ליהלומים באנטוורפן והבורסה ליהלומים בניו יורק.
עמדה זו הביאה גם לעליית חלקם של יהודים במקצוע ליטוש היהלומים.
לאור עיסוקם הבולט והניכר של יהודים בתחום זה משתמשים במדינות רבות, כשבאים לסיים עסקה, בצמד המילים העבריות "מזל וברכה".
התנאים המתאימים להיווצרות יהלומים טבעיים מתקיימים רק עמוק בבטן האדמה.
הימצאותם של יהלומים נדירה מאוד על פני הקרקע.
את היהלומים כורים במכרות בבטן האדמה או מסננים מתוך נהרות ומניפות סחף.
מרבית היהלומים הנסחרים בעולם מגיעים מארצות אפריקה (בוטסואנה, סיירה לאון, דרום אפריקה, הרפובליקה הדמוקרטית של קונגו, הרפובליקה של קונגו וכו'), אך כמויות מכובדות נכרות גם ברוסיה ובאוסטרליה.
בשנים האחרונות גברה המודעות לתופעה הנקראת "יהלומי דמים" או "יהלומי סכסוך".
הכוונה ליהלומים שתהליך הכרייה שלהם מאורגן באופן בלתי חוקי, או שרווחי היהלומים נועדו לממן את פעילותם של כוחות מורדים וחמושים במדינות שונות באפריקה (כגון סיירה לאון וליבריה).
הדרך להשגת היהלומים הללו על ידי הכוחות השונים מלווה בהתנגשויות, ניצול ועבדות האוכלוסייה המקומית, הטלת משטר טרור ורציחות אכזריות.
על מנת להקטין את ממדי התופעה דורשת ישראל וכמוה גם מדינות מערביות אחרות בעולם תעודות המוכיחות שהיהלומים אינם "יהלומי דמים".
דרישה זו אכן מקשה על מכירת יהלומים מסוג זה, אך אינה מונעת את התופעה לחלוטין.
נכון להיום טרם נמצא פתרון מניח את הדעת לתופעה.
תהליך קימברלי הוא פורום בינלאומי המאגד ממשלות, ארגונים לא ממשלתיים וגופים שונים בענף היהלומים.
התהליך החל לפעול ב-2003 במטרה להסדיר מערכת אמינה הבוחנת את הסחר ביהלומי גלם, ומונעת מסחר ב"יהלומי דמים".
התהליך החל בסדרת מפגשים בעיר קימברלי שבדרום אפריקה כיוזמה של ממשלות דרום אפריקה: נמיביה ובוטסואנה, שמטרתה לתעד את נתיבי התנועה של יהלומי גלם בעולם.
לרוב מפרשים אותו כעצה, ויש מפרשים כעובדה או הבטחה.
הפסוק ממליץ לאדם לא לפאר את עצמו ולהניח את הדבר לאחרים.
האימרה היא מקרה פרטי של האימרה "אין הנחתום מעיד על עיסתו" אם כי בניגוד אליה היא מנוסחת כהמלצה ולא כקביעה.
ירמיהו הנביא מבחין בין הלל עצמי אסור להלל עצמי מותר: .
את ספרו "מורה נבוכים" סיים הרמב"ם בפסוקים אלה (עד המילים "הַשְׂכֵּל וְיָדעַ אותִי").
כך מובא גם באבות דרבי נתן: "שלא יניח אדם עטרה מעצמו בראשו, אבל אחרים יניחו לו, שנאמר יהללך זר ולא פיך".
בעברית הישראלית יש המצטטים את האמרה כאשר מנסים לרמוז לאדם שהוא מגזים בהתפארותו.
מספר ראשונים פירשו את הפסוק במשמעות הפוכה: "יהללך זר, וָלא - פיך".
כלומר, אם אין מי שיספר את תהילתך, עשה זאת בעצמך, פרשנות זו נכתבה לראשונה בה'מ"א, על ידי רבי יצחק אבן סהולה הרשב"א הביא את פירוש זה בשם האמורא רב פפא על אף שלא נמצא כן בתלמוד בבלי.
פירוש זה מובא אף בספר הזוהר, שמגביל אותו וגורס שאף אם אין מי שישבח את האדם לא ישבח את עצמו ישירות, אלא יפתח פיו בדברי חכמה וכך יעמדו על טיבו באופן פאסיבי.
אמנם בזוהר חדש פירש כך בפשטות.
יהל שרמן (נולד במעלות ב-12 במאי 1976) הוא די ג'יי ויוצר מוזיקה אלקטרונית מסוג טראנס מישראל.
מוכר בעולם בשם הבמה "Yahel".
שרמן נחשב לאחד מאמני המוזיקה האלקטרונית הבולטים בישראל, הוא בעל הצלחה בינלאומית ובשיאו דורג במקום ה-28 ברשימת 100 הדי ג'ייז הטובים בעולם בדירוג היוקרתי של המגזין DJ-Mag.
יצירותיו מנוגנים על ידי תקליטנים בינלאומיים מפורסמים כגון טייסטו וארמין ואן ביורן.
היצירה "Voyage" (המוכרת בישראל תחת השם "Viagra") של יהל ואייל ברקן, נחשבת לאחת מקלסיקות הטראנס הטובות בכל הזמנים.
יהל מבצע הופעות רבות בישראל וברחבי העולם.
החל לתקלט בגיל 14. בזכות חברות עם ארז אייזן (חבר ההרכב אינפקטד מאשרום) התוודע יהל ללייבל הגרמני SST (שיבה ספייס טקנולוג'י).
שיתף פעולה רבות עם "Reverse Psychology" שהם צמד האחים אייל ברקן ואורן ברקן.
אלבום הבכורה שלו, "For The People", יצא בשנת 2000 וזכה לתשבחות רבות והרבה בזכות היצירה "For The People" שזכתה להרבה יחס ורמיקסים מצד אומנים רבים.
באותה השנה הוציא שרמן את הסינגלים "Voyage" (לו נעשה רמיקס על ידי טייסטו) ו-"Devotion" (לו נעשה רמיקס על ידי ארמין ואן ביורן).
סינגלים אלו שנוגנו בפסטיבלים בינלאומיים מול עשרות אלפים הכניסו את שרמן לתודעה הבינלאומית והשפיעו רבות על הקריירה המוזיקלית שלו.
אלבומו השני, "Waves Of Sound", כבר הפיץ את המוניטין שלו בארץ ומחוצה לו, כשנמכר בלמעלה מ-15 אלף עותקים, מספר חסר תקדים בתחום הטראנס הפסיכדלי, בייחוד באותם זמנים.
בעקבות ההצלחה הוזמן יהל על ידי טייסטו להקליט בלייבל שלו, Black Hole, שם הוציא את "Sky Walker".
בין השנים 2005–2009 עבד יהל בצמוד לזמרת תמי פדרמן שהייתה הקול המלווה ברצועותיו: "Ocean", "Liquid Love", "Radio", "Save Me", "Fear Of the Dark", "That Night" "Beyond ועוד.
ב-2010 הוציא את אלבומו השמיני "Shut Up" .
ב-2013 הוציא את האלבומים "ArchiTech" ו-"Supet Set 3" וב-2015 הוציא את האלבום "Time Travel" .
ב-2014 ניגן יהל בפסטיבל המוזיקה האלקטרונית העולמי "Tomorrowland".
יצירותיו של שרמן מאופיינות בצלילים נקיים יחסית עם הקלטות קול רבות של זמרות שונות וקצב מהיר.
יהלי סובול (נולד ב-1 בנובמבר 1972) הוא זמר רוק, פזמונאי, מלחין וסופר ישראלי, סולן להקת "מוניקה סקס".
יהלי סובול נולד בחיפה, בנם של המחזאי יהושע סובול ומעצבת הבמה עדנה סובול ואחיה של השחקנית לשעבר נטע סובול.
סובול נשוי לשחקנית עדי גילת (בתו של העיתונאי מוטי גילת) ולהם שני ילדים.
לפרסומו הראשון זכה סובול כסולן להקת מוניקה סקס, שב-1995 הוציאה את אלבומה הראשון, "פצעים ונשיקות".
האלבום זכה להצלחה, הגיע למעמד אלבום זהב, וכלל להיטים כ"מכה אפורה", "פצעים ונשיקות", "כל החבר'ה" ו"על הרצפה".
סובול כתב והלחין את רוב שירי האלבום, והשתתף בעיבודיהם.
לאחר הצלחת האלבום החליטה הלהקה לנסות מזלה בארצות הברית, שם הופיעה כשלישייה והקליטה מספר שירים באנגלית.
בסוף 1996 התפרקה מוניקה סקס, וסובול עזב את ארצות הברית.
אחרי שנה שבה התגורר סובול בלונדון, הוא חזר לישראל באמצע 1998 והתחיל להקליט שירים עם ידידיו, נגן הגיטרה פיטר רוט ממוניקה סקס, הגיטריסט אורן לוטנברג מזקני צפת והמתופף יובל קיינר, גם הוא מזקני צפת.
לוטנברג וסובול הפיקו מוזיקלית את השירים, ורוט וקיינר הצטרפו לשניים בעיבודים.
ב-1999 יצא אלבום הסולו הראשון של סובול, "סוס", בהפקת חיים שמש ודני מקוב מ"סנשיין רקורדס".
סובול כתב והלחין בו את כל השירים, ביניהם כאלה שהפכו ללהיטי רדיו: "לא יכול בלי זה", "גבוה", "סוס" והדואט "הודעות" עם השחקנית מלאני פרס.
באותה שנה השתתף סובול בכתיבת שירו של אסף אמדורסקי "15 דקות", יחד עם אמדורסקי ועם סיון שביט, אשר הופיע באלבומו של אמדורסקי "מנועים שקטים", אשר שמו מושפע משורה מהשיר.
בשנת 2000 חידשה להקת מוניקה סקס את פעילותה, עם שובו לארץ של מתופפה שחר אבן צור.
בשנת 2001 הוציאה הלהקה את אלבומה השני, "יחסים פתוחים", שבין שיריו המצליחים היו "איש קש" ו"גשם חזק".
משנת 2002 מנגן יהלי סובול על גיטרה בלהקת "הפילהרמונית" שמלווה את הזמר אביב מארק.
בשנת 2003 כתב סובול את השיר "חבל שאת יפה" ואף ניגן בו, לאלבומו של אריק סיני "נאהב עד שנמות".
באותה שנה הקליטה מוניקה סקס את אלבומה השלישי, "חיות מחמד", בהפקה מוזיקלית של יזהר אשדות.
חברי הלהקה גם ניגנו באותה שנה באלבומו של שלום חנוך "אור ישראלי".
בשנת 2004 נישא סובול לשחקנית עדי גילת, שהתפרסמה ממשחקה בסדרה "הבורר".
באותה שנה פורסם ספרו הראשון, "בין דירות" וב-2006 יצא ספרו השני, "דמי מפתח", רומן המתאר מסע של גבר צעיר לניו-יורק אחר אהבותיו הגדולות, הספרים ובית משפחתו.
ב-2005 יצרו שגיא צורף ואלעד כהן את "פרויקט 30", שבו השתתף סובול בדואט עם מלאני פרס בשיר "לרוץ מהר", ותרם את קולו בעוד שירים, ובהם "כל יום" ו"משהו בה".
לאלבומו של יזהר אשדות "במרחק נגיעה מכאן" שיצא באותה שנה כתב סובול את השירים "במרחק נגיעה מכאן" ו"אבנים".
לאלבומו של אריק איינשטיין "רגעים" כתב והלחין סובול את השירים "פרידה קצרה" ו"עקבים גבוהים".
לאלבומה של יהודית רביץ "עיר קטנה" שיצא ב-2007 כתב והלחין סובול את שיר הנושא, "עיר קטנה".
לאלבומו של בן ארצי "קרוסלה" שיצא בסוף אותה שנה כתב סובול את השיר "לחיות את החלום".
בתחילת שנת 2008 הקליט יזהר אשדות את השיר "ריקוד קטן", שהלחין למילים של סובול.
באוגוסט 2008 יצא "אלדוראדו", אלבום משותף לסובול ולרע מוכיח.
סובול כתב והלחין את כל השירים באלבום, ואילו מוכיח הפיק מוזיקלית והיה אחראי על העיבודים.
בשנת 2010 חידשו חברי מוניקה סקס את פעילות הלהקה, ובפברואר 2011 יצא אלבומם הרביעי, "מנגינה".
סובול כתב והלחין את רוב שירי האלבום, ובהם השירים "השמלה ממדריד" ו"מנגינה" שיצאו כסינגלים.
בשנת 2012 התפרסם ספרו השלישי, "אצבעות של פסנתרן".
בשנת 2014 הוציא אלבום נוסף עם חברי להקת מוניקה סקס בשם "מקצועות חופשיים".
במאי 2016 פתח יהלי סובול בקמפיין הדסטארט לקראת אלבום סולו חדש, ריצות ארוכות - אלבום הסולו השלישי שלו, אותו הפיק אסף אמדורסקי (שמונה אלבומים כולל מוניקה סקס) אשר פורסם שנה לאחר מכן.
בשנת 2019 הוציא עם מוניקה סקס את האלבום השמיני והאחרון עד כה של הלהקה "לילה חדש".
ב-12 במאי 2024 הוציא סובול את השיר "עומרי, שומע?", לזכרו של , שנפל בקרב בצפון רצועת עזה במלחמת חרבות ברזל.
השיר נוצר לבקשת משפחתו של עומרי, ובהשראת חומרים אישיים שהם שלחו לסובול.
ב-12 בנובמבר, סובול הוציא שיר בשם "איש חזק איש חלש", המהווה סינגל ראשון מתוך אלבומו הרביעי "מים על סלע".
השיר מלווה בקליפ שבויים וערוך על ידי מאור כהן, ובהשתתפות השחקן אוהד קנולר.
ב-24 בדצמבר, סובול השיק את שיר הנושא "מים על הסלע", לקראת האלבום.
האלבום הוקלט בנגינה חיה, במינימום מניפולציות מחשב, במטרה ללכוד רגע בזמן.
סובול ציין כי השיר "מים על הסלע" מדבר על שאלות שמעסיקות אותו, כגון: "כמה השתנינו בשנה האחרונה?", "מה אנחנו יודעים בכלל על השינוי הזה?" ו"לאן אנחנו הולכים מכאן?" וכי השיר הוקלט באחד הסשנים היפים בחייו של סובול.
ב-13 בינואר 2025 הוציא לאור את האלבום.
ב-13 במאי 2025 הוציא לאור את הסינגל "ללכת לאיבוד" יחד עם להקת פעם ושרי זק לוי.
לדיסקוגרפיה המלאה של מוניקה סקס ראו: מוניקה סקס
"אצבעות של פסנתרן" הוצאת זמורה ביתן (2012)
יחידה הנדסית למשימות מיוחדות, בראשי תיבות: יהל"ם (נהגה: יהלום), היא יחידת העילית של חיל ההנדסה הקרבית והפעלתה היא מטכ"לית.
היחידה היא הסמכות ההנדסית הגבוהה ביותר בצה"ל, ובעלת יכולות מיוחדות הכוללות, בין השאר, פריצה הנדסית, חבלה התקפית, חבלה וסילוק פצצות, הפעלת רובוטים צבאיים, הגנה מפני איומי אב"כ, קומנדו הנדסי ולוחמת מנהרות.
היחידה פועלת הן בצורה עצמאית והן לצד יחידות מיוחדות אחרות.
בשנים שאחרי יציאת צה"ל מרצועת הביטחון בדרום לבנון, ועם התרחבות אירועי האינתיפאדה השנייה, גברה בצה"ל ההכרה בחשיבותה וביכולותיה של היחידה לתת מענה מקצועי ומהיר להריסת בתים ולפירוק מטענים ומלכודים.
נפח הפעילות שלה גדל באופן ניכר, והפך לאחד מהגדולים בצה"ל.
ככל שהתרחבה פעילות המחבלים במנהרות ובסליקים, כך נוצר צורך לתת מענה למתווה זה, על ידי לוחמים שמתמחים במנהור, ובאמצעות רובוטים וכלים בלתי מאוישים, שמופעלים ביחידת יהל"ם.
כתוצאה מכך הוחלט על הגדלה משמעותית של היחידה והפיכתה לאגד הנדסי.
תפקידיה של היחידה מגוונים וכוללים ביצוע משימות הנדסה מיוחדות, הריסות מדויקות, פיצוץ מבנים, חבלה בתשתיות האויב, טיפול בחומרי נפץ, הכנת מטענים ופצצות, נטרול מטעני חבלה של האויב, סילוק פצצות, פינוי שדות מוקשים, הנדסה ופריצה בים וביבשה, לוחמת מנהרות, איתור והשמדה של סליקים, מנהרות הברחה ומנהרות טרור.
היחידה מפתחת אמצעים ושיטות בתחום ההנדסה ומכשירה לוחמים ביחידה, בחיל ההנדסה הקרבית ובצה"ל בתחומים הרלוונטיים.
היחידות המיוחדות של חיל ההנדסה
יחידות לסילוק פצצות של חיל ההנדסה פעלו מאז הקמת החיל ב-1948. מקים היחידה ומפקדה הראשון היה רס"ן רודי שפלן, שהתמחה בנושא במסגרת שירותו בבריגדה היהודית, בזמן מלחמת העולם השנייה.
בשנות ה-70 של המאה ה-20 הוקמה היחידה לסילוק פצצות (יחס"פ) כיחידה מובחרת, תחת פיקודו של סא"ל אמיר (מירקו) טלמור (טאוסיג), מקצוע ה"סלק" הוכר כמקצוע התנדבותי, והיחידה הפכה ליחידה מטכ"לית תחת פיקודו של מפקדה הבא סא"ל מאיר סברייגו.
שינוי זה נעשה על מנת לטפל במיקוש, נפלי תחמושת ומטעני חבלה מורכבים.
בעקבות מבצע שלום הגליל ב־1982 הוקמה סיירת יעל, כיחידה הנדסית מובחרת שתוכל לספק מיומנויות הריסה וחבלה גבוהות ומדויקות מכוחות הנדסה רגילים.
היחידה אומנה במיוחד לתוואי השטח ההררי של לבנון והאימונים כללו בנוסף לחבלה גם הישרדות בתנאי שדה ולוחמה בטרור.
במהלך שנות שירותה ברצועת הביטחון בדרום לבנון ביצעה היחידה מאות פעולות כנגד חזבאללה וארגוני טרור אחרים באזור.
בין השאר עסקה היחידה במיקוש נגדי נגד אנשי חזבאללה, והסבה להם אבדות.
בין מבצעי היחידה היה מבצע מרכבות האלים, בשיתוף עם סיירת צנחנים, בשנת 1997.
ב-1995, תחת כהונתם של הקהנ"רים איתן לידור ואלי טולדנו, אוחדו סיירת יעל והיחס"פ, כחלק מתהליך התייעלות צה"לי.
מטרת האיחוד הייתה לבטל כפילויות בדרג התומך העורפי ולהגדיל את היעילות של היחידה.
מפקדה הראשון של היחידה המאוחדת היה סא"ל יוחנן (יוחי) קרמר, מג"ד מילואים שהוחזר לשירות פעיל.
סא"ל קרמר פיקד על היחידה עד 1998.
בשנת 2004 סופח צוות המנהרות של אוגדת עזה ליהל"ם תחת השם "סמו"ר".
ב-2 ביוני 2005, במסיבת סיום מסלול של צוות "אשל" מפלגת "יעל", שנערכה ביער אילנות, נפטר אחד מלוחמי הצוות, סמל , ככל הנראה מהרעלת אלכוהול.
האירוע חשף את הנורמה שהייתה נהוגה ביחידות המובחרות לחגוג אירועים בהשתכרות והביאה למתיחת ביקורת קשה על היחידה ומפקדיה.
הרמטכ"ל דן חלוץ החליט לנקוט צעדים פיקודיים כנגד מפקדי היחידה והצוות, רובם ספגו נזיפה פיקודית וחלקם הודחו.
בשנת 2005 החלו רפורמות ושינויים מבניים ביחידה שכוללים, בין השאר, את הרחבתה, פיתוח תורות לחימה חדשות ורכישת אמצעים מתקדמים.
בעקבות התפרצות האינתיפאדה השנייה החלה היחידה לפעול בשטחי יהודה ושומרון וברצועת עזה.
בין היתר פעלה היחידה במבצע זמן תגובה, במהלכו תקף כוח מהסיירת מחסום של המשטרה הפלסטינית סמוך לכפר דיר א-סודאן והרג שישה שוטרים פלסטיניים.
על פלגות הס"פ הוטלו משימות נטרול מטענים שהציבו מחבלים פלסטינים בצירי תנועה (כגון ציר כיסופים), בבתים ועל גדר המערכת עם רצועת עזה.
לוחמי הס"פ השתמשו לעיתים בדחפורי D9 משוריינים על מנת לפוצץ את המטענים הללו ולפתוח צירי תנועה לטנקים, שיהיו בטוחים מאיומים של מטעני גחון ענקיים.
במקביל, פלגת הס"פ של פיקוד הצפון ניקתה זירות מטענים שהטמין חזבאללה על גבול ישראל–לבנון.
חזבאללה תקף מספר פעמים את הכוחות העוסקים בנטרול ואף גרם להרוגים.
"יעל" ביצעה משימות הריסה, בעיקר של מתקני טרור פלסטיניים.
לוחמי היחידה פוצצו מעבדות נפץ, בתים של מחבלים ותשתיות טרור אחרות.
דווח גם שאנשי היחידה פוצצו את "מגדלי התאומים" בצומת נצרים (2000), את המוקטעה ברמאללה, את מגדלי א-זהארה (אוקטובר 2003) וכן פוצצו מספר גשרים בבית חאנון, על מנת למנוע ממשאיות עמוסות רקטות קסאם להגיע לאתרי השיגור בעיירה ("ליל הגשרים 2003").
בנוסף לפיצוץ מבנים, סיירת יעל גם עצרה מבוקשים.
בשנת 2002 זכתה היחידה לצל"ש מפקד פיקוד המרכז, יצחק איתן, על "מעורבותם של לוחמיה במהלך העימות בשטחים ובפעולות מסוכנות ביותר".
בעקבות התגברות בעיית מנהרות ההברחה ברפיח, הקימו בפיקוד הדרום יחידה של חיל ההנדסה שהייתה אחראית על הטיפול בנושא.
היחידה, שנקראה "צוות המנהרות", עבדה באופן עצמאי ופיתחה את תורת הלחימה בנושא.
במהלך פעילותה נחשפו ונהרסו כ-90 מנהרות.
היחידה ספגה אבדות קשות שנבעו ממחסור באמצעים (כגון נגמ"שים ממוגנים) והכשרה מסודרת.
בעקבות אירועים אלה - העיקרי שבהם הוא אסון הנגמ"שים - הוחלט להכפיף את היחידה ליהל"ם, ובשנת 2004 הפך צוות המנהרות ליחידת סמו"ר.
במהלך ביצוע תוכנית ההתנתקות הופקדו יחידות יהל"ם ו דרום של חיל ההנדסה על הריסת התשתיות הצבאיות ברצועת עזה.
כל הציוד הצבאי כבר פונה מהרצועה ויחידות הנדסה אף פירקו את "גשר מור" לגוש קטיף באמצעות עגורנים ומשאיות.
היחידה וצוערי קורס קציני הנדסה ("חץ") השמידו בפיצוצים מבוקרים את המבנים הבאים:
מקלטים וממ"דים ביישובים שפונו ונהרסו,
תשתיות צה"ל ברצועה שלא היה טעם לפנות,
בסיס התיאום והקישור ליד מעבר ארז.
במהלך מלחמת לבנון השנייה היו לוחמי היחידה, בליווי דחפורי D9 משוריינים, מבין הראשונים להיכנס לתוך השטח הלבנוני על מנת לאתר ולנטרל מטעני חבלה, מוקשים ומטעני גחון רבי עוצמה שהטמין חזבאללה והסווה בשטח.
במהלך פעילותם, איתרו הלוחמים מספר רב של מטעני חבלה ומטעני גחון ענקיים, כולל מטען שכלל טון חומר נפץ.
מתוך כ-50 הטנקים שנפגעו בלחימה מול חזבאללה, רק שניים נפגעו ממטעני גחון.
לוחמי יהל"ם, ביחד עם כוחות הנדסה קרבית, כלי צמ"ה וחי"ר, השמידו מוצבים, בונקרים, "שמורות טבע" ומפקדות של חזבאללה.
לוחמי פלגת הס"פ במילואים סייעו בנטרול נפלי רקטות שפגעו בעורף ישראל.
יהל"ם במבצע עופרת יצוקה ועד מבצע צוק איתן
במהלך מבצע עופרת יצוקה (שהחל ב-27 בדצמבר 2008) הובילו לוחמי יהל"ם את הכוחות הקרקעיים עם שישה צוותי קרב פלוגתיים ונטרלו מאות מטעני חבלה.
כמו כן הם חשפו והשמידו בונקרים ומנהרות של חמאס.
ב-6 בינואר 2009 נהרג אחד מלוחמי היחידה, סמל ראשון מפלגת הס"פ, בהתקלות עם מחבל מתאבד.
ב-4 בנובמבר 2009 נטלו לוחמי הס"פ של יהל"ם חלק במבצע ארבעת המינים, שבו תפס חיל הים ספינה שהבריחה מאות טונות של אמצעי לחימה מאיראן לחזבאללה.
לוחמי היחידה בדקו את המכולות, חשפו את הנשק ובדקו שהוא תקין ולא ממולכד.
בעת לכידת הספינה "מאווי מרמרה" והגעתה לחופי ישראל, סרקו לוחמי הס"פ של יהל"ם את הספינה כדי למצוא אמצעי חבלה, מלכודות נפץ ואמצעי לחימה.
ב-12 בנובמבר 2011 אירע פיצוץ באיראן בו הושמד בסיס טילי שיהאב-3 של חיל האוויר והחלל של משמרות המהפכה האסלאמית ונהרגו 17 פעילי משמרות המהפכה, בהם גנרל שהיה אחראי על תחום הטילים במשמרות המהפכה.
מספר פרשנים צבאיים זרים שיערו שייתכן ויחידת יהל"ם, המתמחה בחבלה, סייעה ל"מוסד" בפעולה, כאשר ייצרה והפעילה את מטען הנפץ שהשמיד את הבסיס.
ב-21 בפברואר 2012 הוזעקו כוחות פלגת הס"פ לנטרל מטען חבלה שהשאירו מחבלים בגבול ישראל-מצרים אחרי שנתקלו בכוח סיור משולב של צה"ל ומשטרת ישראל.
אחרי בחינת המטען באמצעות רובוט חבלה הוחלט לפרקו באמצעות פיצוץ יזום.
הפיצוץ היה חזק ומבחינת שרידי המטען הסיקו הלוחמים שמדובר היה במטען רסס רב-עוצמה שכלל מנגנון הפעלה באמצעות טלפון סלולרי ורסס רב, שנועד היה להתפוצץ במקום הומה אדם בתוך ישראל, ובכך לגרום לנזק אדיר ולנפגעים רבים.
באוקטובר 2013 חשפו לוחמי יהל"ם מנהרת טרור ארוכה ליד עין השלושה, מזרחית לרצועת עזה, שנחפרה ונבנתה על ידי מחבלים פלסטיניים ונועדה לשמש לפיגוע טרור גדול.
המנהרה נחפרה במשך שנה, דופנה בבטון שישראל העבירה לרצועת עזה כסיוע הומניטרי במטרה לשקם מבנים הרוסים, וצוידה באמצעים מתקדמים.
במהלך הפעילות הופעל מטען חבלה אל עבר הכוחות וחמישה חיילי צה"ל, בהם קצינים בכירים בחיל ההנדסה הקרבית, נפצעו.
כוחות צה"ל השיבו אש, ומטוס קרב הפציץ את פתח המנהרה שהוסתר מתחת לחממה בח'אן יונס.
בתקיפה נהרגו שלושה בכירים במערך המנהרות של החמאס.
בסך הכל נהרגו ארבעה מחבלים באירוע והמנהרה הושמדה באמצעות מערכת האמולסיה שפותחה על ידי החט"ל.
במרץ 2014 השתתפו לוחמי הס"פ של יהל"ם במבצע חשיפה מלאה, במהלכו תפס חיל הים ספינה שהבריחה אמצעי לחימה, בהם עשרות רקטות M-302, מסוריה ואיראן לארגוני הטרור הפלסטיניים ברצועת עזה.
במרץ 2014 חשפו לוחמי פלגת סמו"ר של יהל"ם ולוחמי הצמ"ה של אבירי הפלדה מנהרת טרור גדולה שחפר חמאס ויועדה לחטיפת חייל.
ביוני 2014 השתתפו לוחמי יהל"ם, בהובלת פלגות סמו"ר (פלגת הסליקים והמנהרות של יהל"ם) וס"פ, במבצע שובו אחים.
כמו כן חשפו הלוחמים מספר מעבדות נפץ.
ביולי-אוגוסט 2014 השתתפו לוחמי יהל"ם במבצע צוק איתן ברצועת עזה.
לוחמי ס"פ וסמו"ר היו הפעילים ביותר ועסקו באיתור והשמדת מנהרות הלחימה של רצועת עזה ובטיפול במטעני חבלה.
לוחמי "מדרון מושלג" (מתמחה בפריצה קרה וחמה למבנים) חברו באופן נרחב לכוחות המיוחדים שפעלו ברצועה ונתנו מענה של פריצה ומטעון.
במהלך הלחימה נהרג לוחם יהל"ם ועוד לוחמים נפצעו.
לוחמי היחידה זכו לשלושה צל"שים.
סד"כ (סדר הכוחות=מצבת כח האדם) היחידה הוכפל וסד"כ פלגת סמו"ר (יחידת המנהרות) שולש.
יהל"ם לאחר מבצע צוק איתן
ב-14 בנובמבר 2015 פוצצו לוחמי יהל"ם את הבתים של המחבלים שרצחו את איתם ונעמה הנקין ואת מלאכי רוזנפלד.
ב-2 בדצמבר פוצצו לוחמי היחידה בית של מחבל בשועפט ואת הבית בשכם של מפקד החוליה שרצחה את הזוג הנקין.
בשנים 2017 ו-2018 השתתפו לוחמי יהל"ם, בעיקר אלו מפלגות סמו"ר ו-ס'1, בפעילות איתור, נטרול והשמדה של שורת מנהרות לחימה ברצועת עזה שחדרו לשטח ישראל.
המנהרות אותרו על ידי המעבדה הטכנולוגית לגילוי ואיתור מנהרות של פיקוד הדרום שיושבת באוגדת עזה והושמדו על ידי לוחמי יהל"ם, מערך הצמ"ה של חיל ההנדסה הקרבית וחלקן בהפצצות של חיל האוויר הישראלי.
באפריל 2017 קיבלה היחידה אות הצטיינות על פעילות מבצעית ממפקד פיקוד הדרום.
ב-11 באוקטובר 2018 נטרל חיל ההנדסה הקרבית מנהרת טרור מסועפת ומתקדמת שיצאה מח'אן יונס וחדרה 200 מטר לתוך שטח ישראל, אחרי שגילה אותה מספר חודשים קודם לכן ולמד אותה.
בנטרול השתתפו יחידת סמו"ר של יהל"ם, לוחמי צמ"ה והמעבדה הטכנולוגית לגילוי ואיתור מנהרות (פיקוד הדרום), בהובלת אוגדת עזה.
ב-4 בדצמבר 2018, במסגרת מבצע מגן צפוני, לקחה יהל"ם, יחד עם חיל ההנדסה הקרבית ופיקוד הצפון, תפקיד מרכזי במסגרת איתור ונטרול מנהרות הטרור שחפר חזבאללה לשטח ישראל תוך הפרת החלטה 1701 של מועצת הביטחון של האו"ם.
ב-19 במרץ 2019 קיבלה היחידה את צל"ש מפקד פיקוד הצפון על הישגיה במבצע "מגן צפוני".
בדצמבר 2020 היחידה קיבלה, ביחד עם אוגדת עזה, אות הערכה מטעם הרמטכ"ל על המענה המשותף לסוגיית הלחימה התת-קרקעית.
בשנת 2021 עברה יהל"ם למתקן גדול יותר שנבנה עבורה במחנה ג'וליס.
במרץ 2021 קיבלה היחידה צל"ש אלוף ממפקד פיקוד הדרום, אלוף הרצי הלוי, על פעולתיה נגד מנהרות הטרור מרצועת עזה.
ב-25 באוקטובר 2022, במסגרת מבצע שובר גלים, השתתפה היחידה, ביחד עם הימ"מ, השב"כ, סיירת מטכ"ל, יחידת עוקץ וסיירת גבעתי, בפשיטה על מעבדת הנפץ והמפקדה של חוליית הטרור "גוב האריות" בלב הקסבה של שכם.
בפעולה נהרגו 5 מחבלים, בהם ראש החוליה, ופוצצה מעבדת הנפץ שלהם, ללא נפגעים לכוחות הביטחון.
יהל"ם לקחה חלק מרכזי במבצע בית וגן שערכו כוחות הביטחון בג'נין ומחנה הפליטים ג'נין ב-3 ביוני–5 ביוני 2023. כלל הפלגות של יהל"ם השתתפו בלחימה והשמידו תשתיות טרור כולל שש מעבדות נפץ, חמ"לים, מטעני חבלה, רקטות בשלבי הכנה, מכונית תופת ואמל"ח מסוגים שונים.
ב-5 ביולי 2023 הוענק ליחידה צל"ש אלוף פיקוד הדרום, על פעילות חשאית של לוחמת מנהרות במרחב הפיקוד וגבול רצועת עזה.
ב-16 באוגוסט 2023 השמידו לוחמי היחידה, בהובלת פלגת סייפן, מעבדת נפץ ומחסן מטעני חבלה בבלאטה ליד שכם.
בתגובה למתקפת הפתע על ישראל באוקטובר 2023 כוחות יהל"ם הוזנקו לזירות הקרב בכלל ישובי העוטף ובפרט בקיבוץ בארי ובקיבוץ עלומים שם נהרג מפקד צוות לוחמים ביחידה, סרן .
הלוחמים נלחמו בעוטף עזה, חילצו אזרחים (בהם ילדים) והרגו מחבלים רבים בבארי, ביד מרדכי, כפר עזה ובמסיבת הטבע ברעים.
ב-19 במאי 2024 הותר לפרסום כי יהל"ם לקחו חלק בחילוץ ארבע גופות של חטופים שנרצחו ב-7 באוקטובר.
יהל"ם השתתפה בקרב רפיח (2024) והשמידה בו מנהרות תת-קרקעיות.
ב-1 ביולי השמידו כוחות של יהל"ם אתר ייצור רקטות ארטילריות ארוכות-טווח של הג'יהאד האסלאמי הפלסטיני בתל-סולטאן שכלל תשתיות ומחרטות מעל ומתחת לקרקע.
ב-27 באוגוסט 2024 השתתפה היחידה בחילוץ פרחאן קאדי ביחד עם לוחמי היחידה המבצעית של השב"כ, שייטת 13 וחטיבה 401.
במהלך התמרון הקרקעי בלבנון במלחמת חרבות ברזל, פלגת "מדרון מושלג" פרצה למתחם אסטרטגי של כוח רדואן ברב א-ת'לאת'ין וניהלה קרב ממושך של 36 שעות עם המחבלים שהתבצרו במקום.
הקרב הסתיים בהשתלטות הכוח על המתחם ללא נפגעים ובריחת המחבלים, שבחלקם נמלטו פצועים.
לאחר ההשתלטות על המתחם פוצצו אותו כוחות יהל"ם והנדסה קרבית עם כ-400 טונות חומר נפץ.
ביוני 2025 עת פתח צה"ל במבצע מרכבות גדעון, פשט כוח של יהל"ם וסיירת גולני על בית החולים האירופי ברצועת עזה בו התחבא מוחמד סינוואר, עד שחוסל על ידי צה"ל ב-13 במאי 2025. הכוח חשף רשת מנהרות טרור תת-קרקעיות מתחת לבית החולים ובהן אותרו חמ"לים, אמצעי לחימה, כסף בלתי-חוקי וגופות מחבלים.
ב-6 ביוני 2025, במהלך מתקפה בבני סוהילא, נכנס כוח יהל"ם למבנה ששימש את חמאס.
מטען שהתפוצץ בתוך המבנה גרם להתמוטטות ולמותם של שלושה מלוחמי היחידה: סמל יואב רוור, סמל אורי יונתן כהן ורס"ל תום רוטשטיין.
יחידת יהל"ם שייכת לחיל ההנדסה הקרבית, ומחולקת לחמש פלגות מבצעיות וארבע פלגות בניין כוח.
על היחידה מפקד קצין בדרגת אלוף-משנה.
במשך 20 שנה מפקד היחידה היה בתקן סגן-אלוף, ובינואר 2015, בעקבות הגדלת היחידה, הוחלט שמפקדה יהיה בתקן אלוף-משנה.
ב-17 באוגוסט 2015 מונה אלוף-משנה ירון בית-און למפקד היחידה, והפך לאל"ם הראשון שמפקד על יהל"ם.
לוחמים מפלגות שונות ביחידה, שסיימו קורס קצינים, משתבצים כמפקדי מחלקות (מ"מ) בפלוגות הרובאיות בגדודים של חיל ההנדסה.
+שם הפלגהייעודפלגות מבצעיותסיירת יעלפועלת בכל תוואי שטח, עוסקת בסיור ומודיעין הנדסי, מבצעי חבלה חשאיים בעורף האויב, פשיטות חבלה, שתילת חומרי נפץ, השמדת תשתיות אויב, הריסת מבנים, פינוי שדות מוקשים מורכבים בצורה חשאית, צליחת מכשולי מים צרים והעברה חשאית של כוחות.פלגת ס"פ
(סילוק פצצות)הכוח המיוחד של צה"ל לחבלה וסילוק פצצות, נטרול והשמדה של מטעני חבלה של האויב, וטיפול בתחמושת שונות ומורכבות.פלגת ספי"ר
(סילוק פצצות אוויר)מעניקה תמיכה למשימות חיל האוויר הישראלי, בין היתר: סילוק תחמושת, ניסויי אמל"ח מתקדמים ועוד.
לוחמי ספי"ר משתתפים במבצעים מיוחדים עם כוחות מכנף 7. הצוות היושב בגף כולל מספר לוחמים ומתחלף אחת לחודשיים.
ובזמן שהצוותים לא נמצאים בפלמחים, הם עושים עבודה רגילה של כוחות היבשה ומשמשים כפלגת ס"פ נוספת.פלגת סמו"ר
(סליקים ומנהרות)פלגת הקומנדו התת-קרקעי המהווה את מוקד הידע של צה"ל בכל הקשור ללוחמה תת-קרקעית.
תפקידה הנוסף של הפלגה הוא איתור והשמדת סליקים ומחבואי נשק ואדם ביהודה ושומרון.פלגת מדרון מושלגמתמחה בפריצה קרה וחמה למבנים באמצעים הנדסיים שונים.פלגת סייפןפלגת אב"כ וסילוק פצצות.
תפקיד הפלגה הוא לגלות איומים ושימוש בנשק בלתי קונבנציונלי, כגון נשק כימי, למגן את כוחות צה"ל נגדו, לנטרל את האיום ולטהר את השטח שבו פגע.
בנוסף הם משמשים כפלגת ס"פ נוספת.פלגות מטה ובניין כוחפלגת התו"פ - תורה ופיתוחאחראית על רכש אמצעי לחימה, גיבוש תורת הלחימה הייחודית למקצועות היחידה ומתן פתרונות טכנולוגיים מבצעיים לפלגות הלוחמות.בית הספר יהל"םכולל בתוכו שלוש פלוגות הכשרות, פלוגת הדרכה ופלוגת מפקדה.
ב-2018 הוחלט לארגן את הפלגות המבצעיות תחת שתי פלגות-על, פלגה ס'1 המאגדת את סיירת יעל ופלוגות סמו"ר, ופלגה ס'2 המאגדת את פלוגות הס"פ והאב"כ.
כיחידת ההנדסה הנבחרת של צה"ל, תפקידיה של יחידת יהל"ם רבים ומגוונים, וחלק רב מהם כולל עבודה עם חומרי נפץ.
סיירת יעל היא סיירת הנדסית ואחת מיחידות הקומנדו בצה"ל, ונועדה לספק פתרונות יצירתיים בכל תוואי שטח.
היחידה הייתה פעילה ביותר בלבנון בשנות ה-80 וה-90 של המאה ה-20 ועסקה בפעולות נגד חזבאללה, בהן הנחת מטענים וכן איסוף מודיעין הנדסי.
היחידה פועלת באופן אינטנסיבי ומספר רב של פעולות פיצוץ והריסת מבנים מיוחסות לה (כגון פיצוץ מבנים במוקטעה של רמאללה וחברון והריסת גשרים בבית חאנון).
לוחמי סיירת יעל נלחמו בקרב בקיבוץ בארי, חיסלו מחבלים וחילצו אזרחים.
רוב פעולותיה של הסיירת שקטות ומסווגות.
מבצעי חבלה חשאיים בעורף האויב (השמדת מטרות אויב ללא השארת עקבות).
שתילת חומרי נפץ שמטרתם לגרום נזק ממוקד ויעיל.
השמדת תשתיות אויב והריסת מבנים באמצעות חומרי נפץ.
פינוי שדות מוקשים מורכבים בצורה חשאית.
צליחת מכשולי מים צרים, כולל העברה חשאית של כוחות.
פלגת הס"פ (פירוש השם: "סילוק פצצות"), שנקראה בעבר יחס"פ "היחידה לסילוק פצצות", היא הכוח המיוחד של צה"ל לנטרול והשמדה של מטעני חבלה של האויב, פצצות מתוחכמות, ראשי קרב של רקטות וטילים ולטיפול בתחמושת שונות ומורכבות.
בשל תפקידם הייחודי והמגוון, עוברים לוחמי הס"פ הכשרות מיוחדות הכוללות קורס לוט"ר וקרב מגע, הסמכות על כלי נשק שונים ועוד.
פלוגת הס"פ מורכבת משתי פלגות: פלגת ס"פ ופלגת ספי"ר (ס"פ אוויר).
למעשה כמעט ואין הבדל בין שתי הפלגות, והן עוברות הכשרה משותפת.
ההבדלים היחידים בין שתי הפלגות הם הגזרות השונות בהן מוצבים הלוחמים, וכן העובדה שפלגת ספי"ר נותנת מענה גם לחיל האוויר בכל הקשור לעבודת ס"פ.
המקצוע הצבאי של לוחמי הס"פ נקרא סָלָק (בניגוד לחבלן משטרתי).
לוחמי ס"פ הם הכוח החבלני המיוחד של צה"ל והסמכות העליונה בתחום זה.
בשל מומחיותם בנטרול ובהכנת חומרי נפץ ואף בהגנה מפני איומי אב"כ הם מסופחים לא אחת ליחידות מיוחדות אחרות כאשר יש חשש ממטענים.
לוחמי הס"פ משתמשים במגוון שיטות לסילוק פצצות: השמדה מרחוק באמצעות רובה בארט M82A1, נטרול באמצעות רובוט חבלה, פיצוץ מבוקר ולעיתים אף פירוק המטען בעזרת רובוט או ידנית.
לוחמי הס"פ מתמחים גם בסיוע ליחידות מיוחדות אחרות, כמו סיירת מטכ"ל, יחידת שלדג ושייטת 13, וכן לגופים ביטחוניים אזרחיים בתחום החבלה, חומרי הנפץ וההנדסה הקרבית בלוחמה בשטח בנוי.
במסגרת תפקידים אלה פועלים לוחמי הס"פ בשיתוף פעולה ובצמוד ליחידות האחרות לצורך משימות מסוימות.
עקב הצורך לפעול בצמוד לכוחות מיוחדים אחרים ובאירועי השתלטות ולוחמה בטרור (לוט"ר) עוברים לוחמי הס"פ הכשרת לוט"ר ברמה גבוהה (לוט"ר השתלטות ו"קופים").
פעולות שהותרו לפרסום בהן פעלו לוחמי הס"פ בצמוד לשייטת 13 הן בהשתלטות על האוניות "קארין A" ו"פרנקופ".
סייפן – פלגת האב"ך וסילוק פצצות
ב-2015 החלה הקמת פלוגת אב"ך סדירה ביהל"ם, בשם "סייפן".
בנוסף לטיפול באיומי אב"כ, מוכשרים לוחמי היחידה גם בחבלה וסילוק פצצות ומשמשים גם כלוחמי ס"פ.
היחידה מפעילה בין השאר רובוטי חבלה ורחפנים.
בנוסף להגנה מפני איומי אב"כ, לוחמי סייפן עוזרים בטיפול וחקירת מטעני חבלה ואמל"ח מסוכן.
המכון הלאומי לחקר ופירוק תחמושת
גוף זה כפוף לפלגת התו"פ ומטרתו היא לתעד ולחקור את כל סוגי התחמושת בהם ניתן להיתקל, ללמוד את ההרכב והמבנה של התחמושת ולפתח תרגולת כיצד לפרקה בבטחה.
המכון מחזיק מאגר מידע נרחב לגבי סוגים רבים של תחמושות, טילים, פצצות, מטעני חבלה וחומרי נפץ - לרבות תחמושות מיושנות והיסטוריות.
המכון חוקר גם נפלי טילים ורקטות שמשוגרים על ישראל.
סמור היא פלגת הקומנדו התת-קרקעי המהווה את מוקד הידע של צה"ל בכל הקשור ללוחמה תת-קרקעית.
היא הוקמה על בסיס צוות המנהרות שפעל בדרום רצועת עזה בציר פילדלפי ובאזור רפיח.
הצוות, שפעל אז כצוות עצמאי בפלוגת "אבירי הפלדה", פלוגת הצמ"ה והמנהרות של אוגדת עזה, הוכפף ומוזג עם יחידת יהל"ם על-מנת שיוכל להתמקצע בתחומו, לקבל אימונים והכשרה מסודרים וטובים יותר וכן יהיה בעל גישה לתקציבים ואמצעים טובים יותר.
צוות המנהרות היה תחת פיקודו של סרן , ממייסדי הצוות המחודש ומפתחי תורת הלחימה כנגד מנהרות בצה"ל.
הצוות בראשותו חשף כ-90 מנהרות, עד שנהרג באסון הנגמ"שים ב-12 במאי 2004. לאחר מותו הוחלף חקאני על ידי סרן , שנהרג ב-29 בנובמבר 2004 כתוצאה מקריסת מנהרה אותה סרק מחוץ לרפיח.
אחרי שמוזגה היחידה עם יחידת יהל"ם הוחלט להרחיב את תפקידה גם לאיתור והשמדת סליקים ומחבואי נשק ואדם ביהודה ושומרון, איום שחשיבותו התגברה לאחר חטיפת החייל גלעד שליט באמצעות מנהרה שנחפרה עד לאזור שבו עמד הטנק בו שהה.
הפלגה לקחה חלק במבצע שובו אחים ובו חשפה עשרות סליקים, מנהרות וחללי מסתור בחברון.
חלק מייעודה של הפלגה ממשיך להיות איתור, טיפול ופיצוץ של מנהרות להברחת מחבלים בדרום הרצועה ומנהרות תופת שחופרים הפלסטינים בחלקה הצפוני של רצועת עזה.
ב-10 בדצמבר 2005, לראשונה מאז ביצוע תוכנית ההתנתקות, נחשפה מנהרה שכזו בצפון רצועת עזה.
הפלגה לקחה חלק מרכזי בהשמדת מנהרות הלחימה של רצועת עזה במהלך מבצע צוק איתן ב-2014. בעקבות המבצע שולש סד"כ היחידה.
במהלך מלחמת חרבות ברזל הפלוגה הייתה אחראית לפיצוץ חשיפה וסיכול מאות פירי מנהרות כולל הצילום של החשיפה המפורסמת של המנהרה מתחת לבית החולים שיפא שדובר צה"ל שחרר לעולם.
שם היחידה הוא סמור, השם ניתן מתוך מחשבה על הסמור: חיה טורפת שמחסלת מכרסמים בתוך מנהרות ומחילות.
בעבר הוא פורש גם כראשי תיבות של "סליקים ומנהרות".
הבזק הייתה פלגת הרובוטיקה של יהל"ם.
הפלגה עסקה בפיתוח ובתפעול רובוטים צבאיים למגוון מטרות, לרבות חבלה וסילוק פצצות.
הפלגה החלה כמחלקת רובוטיקה, שהתרחבה באופן ניכר בעקבות האינתיפאדה השנייה וגדלה לפלגה על מנת לענות על הדרישות המבצעיות.
פלגה זו היא למעשה החלוץ בכל הקשור להפעלת רובוטים צבאיים בצה"ל.
מלבד צוות פיתוח שאחראי על פיתוח אמצעים לרובוטים ושכלולם היו קיימים ביחידה מספר צוותים, שהיו בכוננות בפיקודים השונים והסתפחו לכוחות אחרים בפעילות מבצעית הדורשת רובוטים.
היחידה יועדה גם להפעיל רכבי סיור בלתי מאוישים, בעיקר בפיקוד הדרום.
על אף העובדה שפלגת הבזק הייתה פלגה מבצעית, חיילי הפלגה לא הוכרו כלוחמים ביחידה ולא קיבלו את סיכת הלוחם.
הפלגה פורקה ויכולותיה פוצלו בין הפלגות המבצעיות.
פלוגת חיל קשר (פלחי"ק) של היחידה, אחראית לכל תחום הקשר, האלקטרוניקה, התקשורת, המחשוב, ה-C4ISTAR והצי"ד ביחידה ובנוסף על הציוד הקשר הייעודי.
יחידות אלה הן יחידות מסווגות ורק מעט הותר לפרסום עליהן.
פלגת מדרון מושלג - הפלגה הוקמה כחלק מהפקת הלקחים של ניסיון החילוץ הכושל של נחשון וקסמן.
הפלגה אחראית בין היתר על פיתוח אמצעי פריצה חמה (עם חומר נפץ) ואמצעי פריצה קרה, פיתוח תורת לחימה ותרגולות פריצה אמינות הנועדות בעיקר ללוחמה בשטח בנוי ואירועי לוחמה בטרור, הכוללים גם מצבים של בני ערובה.
פלגת גבעול - פלגת מילואים, אחראית על התמודדות עם איומים לא קונבנציונליים (אב"כ).
גיוס ליחידת יהל"ם, מותנה בגיוס לחיל ההנדסה, פרופיל רפואי 82 ומעלה ומעבר גיבוש בהצלחה.
נפלי יחידות מובחרות כגון קורסי טיס, חובלים וצוללות, יכולים גם הם להגיש טופס בקשת הצטרפות ליחידה.
הגיבוש בן ארבעה ימים ומתקיים כחלק מטירונות חיל ההנדסה, בגיבוש נבדקים היכולות הפיזיות, הטכניות והמנטליות של הנבחנים, ורק כרבע מהמתחילים מסיימים אותו.
אחרי הגיבוש המועמדים המתאימים עוברים ראיון ואחריו מוחלט האם הם מתקבלים ליחידה.
במהלכו רק המתאימים ביותר עוברים הלאה ומתקבלים ליחידה.
כלל, מסלול ההכשרה ביחידה נחשב כאחד הקשים בצה"ל ודורש יכולות פיזיות ומנטליות.
שלב א': את הטירונות הכללית מסיימים הלוחמים עם הכשרה ברמה של פלס 05 ובמקום להמשיך לאימון מתקדם ותפיסת קו עם הגדודים, הם מגיעים ליחידה.
בחודש הראשון ביחידה עוברים החיילים טירונות יחידה כצוותי שלב א' בפלגת ההכשרות.
שלבים ב'-ג': עם סיום שלב א', מחולקים הלוחמים לצוותי הפלגות לפי מחזורים (מחזור צוותי ס"פ וסיירת יעל, מחזור צוותי ס"פ, וסמו"ר).
החיילים יהיו חלק מצוותים מקצועיים אלו עד לסוף המסלול.
לכל צוות שני מפקדים, קצין לוחם יהל"ם בדרגת סג"ם-סגן וסמל צוות – לוחם בדרגת סמל-סמל ראשון.
השירות המבצעי ביחידה: בשנה וחצי הנותרות, לוקחים הלוחמים חלק במגוון משימות במסגרת הפלגות המבצעיות, לוחמים המתאימים לשירות כקצינים ומפקדים יוצאים להכשרה המתאימה וממשיכים במסלול זה עד שחרורם מהיחידה.
על כל צוות מפקדים מפק"צ (שהוא קצין לוחם יהל"ם בדרגת סג"ם-סגן) וסמל הצוות (שהוא לוחם יהל"ם בדרגת סמל-רס"ל).
חלק מהלוחמים ביהל"ם, שיצאו לקורס קצינים וסיימו שלב זה בהצלחה, משתבצים כמפקדי מחלקות (מ"מ) בפלוגות הרובאיות בגדודי ההנדסה הקרבית.
דבר זה נעשה במגמה להפיץ חלק מהאיכויות, היכולות והכשירויות של יהל"ם בכלל החיל.
בשנת 2023 החל גיוס נשים ליחידה בפלוגה ייעודית בפלגת סילוק הפצצות.
באפריל 2024 סיימו אותו 10 לוחמות.
רק מעט מהנשק והאמצעים של היחידה הותרו לפרסום, חלקם הוצגו בתערוכות "לחימה בעימות המוגבל" שנערכו על ידי מפקדת זרוע היבשה בשנים 2004 ו-2005, ועסקו בלחימה בעצימות נמוכה.
רובי השירות של לוחמי יהל"ם הם רובי סער מקוצררים מדגמי M4A1. רובים נוספים בשירות הם התבור X-95 פלאט-טופ כולל בגרסה מושתקת וגרסת תת-מקלע X-95-S-SMG.
בנוסף, חמושים לוחמי יהל"ם באקדחים ללחימה בחללים צפופים כגון בתים ומנהרות תת-קרקעיות.
נשק קל נוסף כולל מקלעים (מדגמי נגב ומאג) ורובי צלפים מדגמי M24 SWS (משמשים את "סיירת יעל"), ובארט M82A1 (בקליבר 0.5 אינץ').
הבארט 0.5 הוא רובה נגד ציוד המשמש בעיקר לפגיעה במטרות חומר (מבנים וכלי רכב) ולסילוק פצצות.
לוחמי היחידה מצוידים גם בכוונות ואמצעים אופטיים שונים, כולל אמצעי ראיית לילה.
בנוסף מצוידת היחידה באמצעי C4ISTAR הכוללים אמצעי שו"ב (שליטה ובקרה), אמצעי קשר וצי"ד.
לוחמי יהל"ם, ובמיוחד לוחמי סמו"ר (היחידה נגד מנהרות), מאומנים גם בטיפוס, גלישת מצוקים וחילוץ (טג"ח), ומצוידים באמצעים המתאימים לשם כך.
לוחמי סמו"ר מצוידים גם במערכת נשימה המאפשרת להם לשהות פרקי זמן ארוכים בתוך המנהרות התת-קרקעיות.
כלוחמי הנדסה קרבית, לוחמי יהל"ם מיומנים בפינוי מוקשים, ומצוידים בהתאם: החל מציוד בסיסי כגון מגלה מוקשים, דקר חבלנים, כיפת סימון, סכין פלסים, סנדלי חבלה, ביגוד מגן, קסדות מיוחדות וכלה באמצעים מיוחדים בתחום.
לוחמי פלגות הס"פ (סילוק פצצות) מצוידים במגוון רחב של אמצעים מיוחדים לסילוק פצצות, פינוי מוקשים וטיפול במטענים בשטח עוין (כגון רובוטים לסילוק פצצות, רובי שוטגאן ובארט M82A1).
כדי להגן על עצמם בעת ניטרול מטענים, לוחמי הס"פ לובשים חליפה כבדה, ממוגנת ומשוכללת במשקל 30 ק"ג שנקראת "חליפח"ע" ומגינה עליהם מפני פיצוצים ורסיסים.
לוחמי יחידת הפריצה של יהל"ם מצוידים בציוד לפריצה קרה (באמצעות כוח וכלים מכניים) ופריצה חמה (באמצעות חומר נפץ).
רוב האמצעים הללו מסווגים, אך הם כוללים גם אמצעים בסיסים כגון לום, פטיש כבד וגרזן.
סיירת יעל משתמשת בסירות גומי.
היחידה מפעילה רחפנים נוספים, כגון רחפנים לסריקת מנהרות ואזורים חשודים.
יהל"ם היא יחידת החבלה הראשית והמיומנת ביותר של צה"ל ומצוידת במגוון רב של אמצעים לשם כך, החל במטעני חבלה, חומרי נפץ ומוקשים, עבור באמצעי יזימה ופיצוץ, וכלה באמצעים מיוחדים מסווגים.
יחידת סמו"ר מפעילה את מערכת אמולסיה לפיצוץ מנהרות - מערכת שנועדה להשמדת מנהרות טרור על ידי הזרקה אחידה של חומר נפץ לכל אורך המנהרה.
המערכת פותח בעקבות האירוע בו נהרגו לוחמי צוות המנהרות, ומורכבת משני מכלים הנושאים חומרים שאינם רגישים לפיצוץ ובעירה, רק בעת הזרקתן אל המנהרה הם מתערבבים יחד והופכים לחומר נפץ.
כמו כל יחידות צה"ל, יחידת יהל"ם מצוידת בכלי רכב על מנת להתנייד ולהוביל אמצעים.
בניגוד ליחידות מובחרות ומיוחדות אחרות, יהל"ם מפעילה גם כלים כבדים בהם רכב קרבי משוריין וציוד מכני הנדסי.
כלי הרכב ה"רכים" של היחידה כולל רכבי שטח מדגמי האמר ו"זאב" ממוגנים, וכן משאית ממוגנת עם אמצעים לנטרול פצצות ומטענים, הנושאת ציוד חבלה ורובוטים צבאיים.
כאשר יש סכנה גדולה בגישה לזירת האירוע מתניידים הלוחמים בנגמ"שים כבדים הכוללים פומ"ה ונמ"ר הנדסי (בהשאלה מגדודי ההנדסה הקרבית הסדירים), אכזרית (בהשאלה מחטיבות חיל הרגלים) וכן בכלי מיוחד שפותח במיוחד עבור יהל"ם - הנקפומ"ה.
הנקפומ"ה הוא נגמ"ש חיל הנדסה כבד המבוסס על נקפדון וכולל מיגון כלוב, צריחון ממוגן ("קונכייה") ומסדרון קדמי, המאפשר פריקה נוחה יחסית של לוחמים וציוד (כגון רובוטים).
הנקפומ"ה נועדה להובלת לוחמים וציוד הנדסי.
עם קליטת הנמ"ר ההנדסי בחיל ההנדסה הקרבית, גם יהל"ם מבצעת בו שימוש מאחר שהוא נוח יותר לתובלת אמצעים ופריקה מדלת אחורית (בניגוד לפומ"ה).
יהל"ם מפעילה גם כלי צמ"ה בשיתוף עם יחידות הצמ"ה של חיל ההנדסה הקרבית.
כלי הצמ"ה כוללים דחפורי D9 משוריינים, מחפרים ממוגנים ומקדחי בורות.
הדחפורים התגלו כשימושיים למגוון רב של משימות: נטרול מטענים ופינוי שדות מוקשים, ניקוי זירות מטענים, פתיחת צירים ופריצת מכשולים, איתור וחשיפת מנהרות תת-קרקעיות, חישוף צבאי, הריסת מבנים ותשתיות אויב וביצוע מבצעי "סיר לחץ" נגד מחבלים.
חלק מדחפורי היחידה מופעלים בשלט רחוק.
ככלל, הפעלת כלי הצמ"ה נעשית בדרך כלל בידי מפעילי צמ"ה בכירים ומנוסים המסתפחים ליחידה ופועלים תחת פיקודה (ב-D9 הכולל צוות של מפקד ומפעיל, המפקד יהיה לוחם או קצין מיהל"ם והמפעיל יהיה לוחם צמ"ה בכיר ש"הושאל" מהיחידות הרגילות של חיל ההנדסה).
בעקבות העיסוק הרב בחומרי נפץ ומטעני חבלה, הייתה יחידת יהל"ם החלוצה בשימוש רובוטים צבאיים בצה"ל.
היחידה התחילה עם רובוטי חבלה רגילים אך בעקבות האינתיפאדה השנייה רובוטים נוספים נוספו לארסנל.
מחלקת הרובוטיקה של יהל"ם מפעילה עשרות רובוטים מ-18 סוגים.
רובוט חבלה "אנדרוס" MarkV-A1 לפירוק מטעני נפץ, מצויד במצלמה, זרוע עם צבת ורובה shotgun.
רובוט זה עבר שדרוג והשבחה מקיפה על ידי צה"ל, אשר שדרגה בצורה משמעותית את היכולות שלו בהשוואה לצבאות ומשטרות ברחבי העולם המשתמשים בו.
"EyeDrive": רובוט זעיר למשימות תצפית, סריקת מבנים, מעקב והפעלת אמצעים מרחוק - לשם כך הוא מצויד במצלמות יום ולילה עם שדה ראייה של 360 מעלות.
הרובוט מצטיין בעמידות גדולה המאפשרת לו להיזרק אל תוך מבנים או מגגות בלי להיפגע.
הרובוט מיוצר על ידי נורת'רופ גראמן.
"טאלון": רובוט לסיור, תצפית וסילוק פצצות.
הרובוט מצויד במזקו"ם המאפשר לו עבירות גבוהה בתנאי שטח קשים כולל חול, מים ושלג.
בנוסף הוא יכול לטפס במדרגות.
הוא מהיר ובעל יכולות אמפיביות.
הוא מצויד בזרוע עם צבת, מצלמות יום ולילה, ואינפרא אדום, ציוד תקשורת וגלאי אב"ך.
ל"טאלון" שירות מבצעי מוכח של כ-100,000 משימות בעיראק ואפגניסטן על ידי הכוחות המזוינים של ארצות הברית.
ב-2013 נקלט ביחידה דגם משופר, "טאלון 4".
אגמית: רובוט טאלון בו הוחלפו האמצעים לפירוק פצצות במערכת ייעודית לסריקה ומיפוי תלת־ממדי מבפנים של מבנים ומנהרות, על ידי שילוב של מצלמות וסורקי לייזר.
המערכת מיוצרת על ידי חברת אלביט מערכות.
רובוט חבלה אנדרוס FX לפירוק מטעני נפץ ונפלי תחמושת, בעל יכולת תנועת זרוע ועבירות משופרות.
בעל מצלמות וחיישנים, ואפשרות להתקנת מכשירים שונים בקצה הזרוע.
זהו הרובוט החדש והמתקדם ביותר בפלגת הס"פ של יהל"ם.
רובוט MTGR: רובוט לסריקת מנהרות ומבנים.
בנוסף מפעילה היחידה כלים הנדסיים בשלט רחוק.
"רעם השחר": דחפורי CAT D9N בלתי-מאוישים המופעלים בשלט רחוק על ידי מפעילי צמ"ה איכותיים שעברו הסבה למפעילי רובוטים.
"פנדה": דחפורי CAT D9R ו-CAT D9T ממוגנים ומשוכללים שניתן להפעיל הן בשלט רחוק והן מתוך הכלי עצמו (איוש הדחפור).
ה"פנדה" מיועדת למגוון תפקידים, כולל פריצת צירים וניקוי זירות מטענים בשטחים מאוימים ורוויי נ"ט, וכן עבודות עפר והריסת מבני טרור תחת אש.
זהו הרובוט הגדול ביותר בצה"ל.
"כתר פז": טרקטור בשלט רחוק לפינוי מטענים ומוקשים.
רובוט MiniCat: מיני-מעמיס זחלי תוצרת קטרפילר הנשלט בשלט רחוק ובעל יכולות חצי-אוטונומיות.
מיועד בעיקר לטיפול בזירות מטענים וסילוק פצצות.
"סה"ר - סייר הנדסי רובוטי": רובוט צבאי על בסיס מיני-מעמיס זחלי של בובקאט המצויד בכף, קלשון או מחרשה, הפועל באופן אוטונומי או הנשלט מרחוק על ידי לוחמי הנדסה.
במהלך השנים איבדה יהל"ם רק 2 רובוטים תוך כדי לחימה.
חלק מאותם רובוטים אף מיועדים להשמדה עצמית במקרה של נפילה לידי אויב.
ב-2002 מאלוף פיקוד המרכז על לחימתה במבצע חומת מגן ובמהלך האינתיפאדה השנייה
ב-2019 מאלוף פיקוד הצפון על מבצע מגן צפוני
ב-2021 מאלוף פיקוד הדרום על פעולותיה נגד מנהרות הטרור ברצועת עזה
ב-2023 מאלוף פיקוד הדרום על פעולות חשאיות בתחום לוחמת מנהרות בגזרה
סיכת יהל"ם נועדה לסמל את יחידת ההנדסה המיוחדת אחרי איחוד "סיירת יעל" והיחס"פ והקמת פלגות מיוחדות חדשות.
גודל הסיכה הוא 7 ס"מ (מהגדולות בצה"ל).
הכנפיים מסמלות את כנפי עוף החול המתחדשות מן האש;
הצבע האדום מסמל את הבעירה שבמקצוע החבלה;
הצבע הכסוף זהה לצבע הכומתה;
הצריח מסמל את חיל ההנדסה;
היהלום במרכז מסמל את היחידה.
עתיד להתמנות לקצין הנדסה ראשי בזרוע היבשה בדרגת תא"ל.
תא"ל (במיל') ירון בית-און 24 ביולי 2025 – 23 באוקטובר 2025 ממלא מקוםאל"ם א'23 באוקטובר 2025 – הווהמפקד היחידה הנוכחי
יהלומים וחלודה סרט תיעודי משנת 2001 בהפקתם של עדי ברש, רותי שץ.
הסרט מתעד במשך תשעים יום את חייהם של פועלים קשי יום מרחבי העולם העובדים על ספינת יהלומים העוגנת לחופי נמיביה.
הסרט חושף את הניצול וההשפלה של קונצרן היהלומים דה בירס.
הסרט זכה בפרסים רבים ביניהם פרס איגוד היוצרים הצרפתים הבינלאומי והגולדן גייט בסן פרנסיסקו.
הוא הוקרן בתחנות טלוויזיה רבות בארצות הברית ואירופה.
יָהֲלֹם היא האבן השלישית בטור השני בחושן הכהן הגדול, והיא מיוחסת לשבט זבולון.
מאחר שאין במקורות פרטים מזהים לאבני החושן, הרי שלא ניתן לדעת לאיזו אבן חן התכוונו ואפילו מה היה צבעה.
בשונה מיתר אבני החושן, ככל הנראה ה"יהלום" המופיע בחושן הוא אותו יהלום המוכר כיום בשם זה.
הסיבה המקלה על זיהוי ה"יהלום" המקראי עם היהלום המודרני היא, כי בשונה משאר אבני החושן ששמן וזיהויין אבד עם השנים, שם האבן זהה.
חוקרים חלוקים בדעתם האם מדובר ביהלום המוכר או שהוא מרמז לאבן של סביאה ושתייה, כאמתיסט.
תרגום השבעים והוולגטה מתרגמים Iaspis.
יוסף בן מתתיהו מתרגם Shapeiros – ספיר.
תרגום המלך ג'יימס מתרגם Diamond.
תרגומים אחרים מכוונים לאופאל או קוורץ שקוף.
מכון המקדש זיהו את האבן עם קוורץ שקוף.
אבני חן ומינרלים המיוחסים ליהלום
יהלומים בשמיים הוא אלבום האולפן התשיעי של להקת הפופ רוק הישראלית משינה.
האלבום יצא באפריל 2010 על ידי חברת התקליטים פונוקול.
כל שירי האלבום נכתבו על ידי יובל בנאי והולחנו על ידי שלומי ברכה.
האלבום הופץ באופן רשמי להורדה בחינם באינטרנט יום לפני הפצתו בחנויות.
מהאלבום יצאו שלושה סינגלים: "בין הצללים", "יהלומים בשמיים" ו"האושר הסמוי".
שירה ומילות כל השירים: יובל בנאי
גיטרה ולחנים לכל השירים: שלומי ברכה
יהלומים לנצח הוא סרט שיצא ב-1971, השביעי בסדרת סרטי הריגול ג'יימס בונד, השישי שבו מככב שון קונרי בתור מרגל ה-MI6 הבדיוני ג'יימס בונד והסרט הרשמי האחרון בו גילם קונרי תפקיד זה.
הסרט מבוסס על ספר בעל אותו שם מאת איאן פלמינג, והוא השני מבין ארבעת סרטי ג'יימס בונד שבוים על ידי גאי המילטון.
בסיפור בונד מתחזה למבריח יהלומים במטרה לחדור לטבעת המבריחים, ומגלה במהרה תחבולה של אויבו הוותיק והמושבע בלופלד, המתכנן לדרוש כופר מהעולם בעזרת לוויין לייזר גדול שיבנה בעזרת היהלומים.
הסרט נחל הצלחה מסחרית, אבל טון הקאמפ ההומוריסטי התקבל בדעות מעורבות מהמבקרים.
בסצנה המקדימה לסרט, ג'יימס בונד (שון קונרי) רודף אחר ארנסט סטאברו בלופלד (צ'ארלס גריי).
לאחר חקירת כמה ממכרי בלופלד ברחבי העולם, בונד מאתר אותו במתקן מצרי שם הוא מנתח פלסטית אנשים ליצירת כפילים.
בונד הורג את אחד מהכפילים הניסויים השוכב באמבטיית בוץ, מטביע אותו, אבל נתפס על ידי בלופלד 'האמיתי'.
לאחר קרב קצר, בונד מתגבר ונראה שהוא הורג את בלופלד בהטבעתו בבריכת בוץ מחוממת ביותר.
בחשד שהיהלומים הדרום האפריקאים כנראה נצברים כדי להוריד מחירים בעזרת הצפת השוק, ומשוכנע שבלופלד מת, M (ברנארד לי) פוקד על בונד להתחזות למבריח פיטר פרנקס ולחשוף את טבעת המבריחים.
בינתיים, משרתי בלופלד מר ויינט (ברוס גלובר) ומר קיד (פוטר סמית') הורגים באופן שיטתי כמה מבריחי יהלומים שמעורבים בטבעת.
מתחזה לפרנק, בונד מטייל לאמסטרדם בשביל לפגוש את אשת הקשר של פרנק, טיפאני קייס (ג'יל סנט ג'ון), בדירתה שם הוא צריך לאסוף את היהלומים.
עם זאת, פרנק האמיתי מגיע גם הוא לטיפאני.
בונד הורג אותו ומחליף תעודות זהות כדי לגרום לכך להראות כאילו פרנק הוא בעצם ג'יימס בונד.
אחרי כן השניים מבריחים את היהלומים ללוס אנג'לס, ומחביאים אותם בתוך גופתו של פרנק.
בשדה התעופה בונד פוגש את חברו מה-CIA פליקס לייטר (נורמן בורטון) ומעביר את הגופה לסלומבר בע"מ, בית הלוויות שם הגופה נשרפת והיהלומים מועברים למבריח הבא, שאדי טרי.
בונד (כשהוא עדיין מתחזה לפרנק) אוסף את עמלת חמישים האלף דולר בתמורה להברחת היהלומים אבל מסיק שהכסף מזויף לאחר שווינט וקיד מנסים לרצוח אותו (ולהרוס את הכסף המזויף) במשרפה של סלומבר.
כאשר טרי וסלומבר מוצאים שהיהלומים בגופת פרנק היו מזויפים (נשתלו על ידי בונד וה-CIA), הם מצילים את בונד מהשרפה ודורשים שבונד ישלח את היהלומים האמיתיים למען חמישים אלף דולר אמיתיים.
בונד אומר ללייטר לשלוח את היהלומים האמיתיים באונייה בזמן שהוא נרגע בלאס וגאס בבית וויט (Whyte House), מלון-קזינו בבעלות הבליונר ווילארד וויט (ג'ימי דין), שם טרי עובד כקומיקאי.
שם, בונד מגלה שטרי נרצח על ידי ווינט וקיד, שלא ידעו שהיהלומים היו מזויפים.
בונד הולך לשולחן הקראפס בקזינו.
הוא מראה בכוונה לברט סקאסבי (עוזרו של ווילארד וויט ומנהל ההימורים של הקזינו) את המעטפה של סלומבר שמכילה את חמישים האלף דולר המזויפים בשביל להשתמש בה כערבות להימורים.
בונד במהרה פוגש אישה סטגנלית בשם פלנטי או'טול (לאנה ווד).
היא מעודדת אותו כשהוא מהמר ו"זוכה" בחמישים אלף דולר בשולחן הסקראפס - הדרך המושלמת להלבין את התשלום האמיתי להברחת היהלומים, ואז (בסצנה מחוקה) הם סועדים ביחד.
או'טול מזמינה את עצמה לחדרו, אבל אחרי שהיא לא לבושה, היא נזרקת במהרה מהחלון לבריכת המלון מאחד עובדי סלומבר בע"מ.
המבריחים שבאו בשביל היהלומים האמיתיים נמצאים כבר בחדר.
הם עוזבים את בונד בשביל לבלות את שאר הלילה עם טיפאני קייס.
(בסצנה מחוקה אחרת, אוטול חוזרת לחדרו של בונד ואוספת את בגדיה.
היא רואה את בונד וטיפאני במיטה ביחד, ולוקחת כרטיס מארנקה של טיפאני, שאחרי זה מופיע בביתה של טיפאני.) טיפאני מנסה לגרום לבונד לגלות את מיקומם של היהלומים האמיתיים בעזרת הצעתה לעזור לו לגנוב את היהלומים האמיתיים לעצמם.
בונד מעמיד פנים שהוא נכנע ומסדר לה את החזרת היהלומים בקזינו 'Circus Circus Las Vegas'.